Komisijos reglamentas (EB) Nr. 1966/94
1994 m. liepos 28 d.
dėl tam tikrų prekių klasifikavimo Kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 23 d. priimtą Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 1737/94 [2], ir ypač į jo 9 straipsnį,
kadangi, siekiant užtikrinti vienodą Kombinuotosios nomenklatūros, pridedamos prie minėto reglamento, taikymą, būtina patvirtinti priemones dėl šio reglamento priede nurodytų prekių klasifikacijos;
kadangi Reglamentas (EEB) Nr. 2658/87 nustatė bendras Kombinuotosios nomenklatūros aiškinimo taisykles ir šios taisyklės taip pat taikomos bet kuriai kitai nomenklatūrai, kuri yra visiškai ar iš dalies pagrįsta Kombinuotąja nomenklatūra arba kuri prie jos prideda bet kuriuos papildomus poskyrius ir yra sudaryta atsižvelgiant į specifines Bendrijos nuostatas, siekiant pritaikyti tarifus ir kitas su prekyba susijusias priemones;
kadangi pagal minėtas bendrąsias taisykles prekės, aprašytos prie šio reglamento pridėtos lentelės 1 skiltyje, turi būti klasifikuojamos 2 skiltyje nurodytais tinkamais KN kodais, remiantis 3 skiltyje išdėstytais paaiškinimais;
kadangi reikia, kad priklausomai nuo Bendrijoje galiojančių priemonių, kurios yra susijusios su dvigubomis tikrinimo sistemomis ir su pirmesne bei atgalinio veikimo Bendrijos priežiūra, taikoma tekstilės produktų importui į Bendriją, privalomai informacijai apie tarifus ir prekių klasifikaciją Kombinuotojoje nomenklatūroje, kurią paskelbė valstybių narių muitinės ir kuri neatitinka šio reglamento, savininkas toliau gali taikyti 60 dienų laikotarpio išlygas pagal 1992 m. spalio 12 d. priimto Tarybos reglamento (EEB) Nr. 2913/92 12 straipsnio 6 dalies nuostatas, numatančias Bendrijos muitinės kodeksą [3];
kadangi Muitų kodekso komiteto Tarifų ir statistikos nomenklatūros skyrius per laikotarpį, kurį nustatė komiteto pirmininkas, nepaskelbė nuomonės dėl pridėtoje lentelėje nurodytų produktų Nr. 3, 5, 6, 7;
kadangi šiame reglamente numatytos priemonės atitinka Muitų kodekso komiteto Tarifų ir statistikos nomenklatūros skyriaus nuomonę dėl pridėtoje lentelėje nurodytų produktų Nr. 1, 2, 4,
PRIĖMĖ ŠĮ REGLAMENTĄ:
1 straipsnis
Pridėtos lentelės 1 skiltyje aprašytos prekės Kombinuotojoje nomenklatūroje dabar klasifikuojamos tinkamais KN kodais, kurie yra nurodyti minėtos lentelės 2 skiltyje.
2 straipsnis
Priklausomai nuo Bendrijoje galiojančių priemonių, kurios yra susijusios su dvigubomis tikrinimo sistemomis ir su pirmesne bei atgalinio veikimo Bendrijos priežiūra, taikoma tekstilės produktų importui į Bendriją, privalomai informacijai apie tarifus ir prekių klasifikaciją Kombinuotojoje nomenklatūroje, kurią paskelbė valstybių narių muitinės ir kuri nebeatitinka šio reglamento, toliau gali būti taikomos 60 dienų laikotarpio išlygos pagal Reglamento (EEB) Nr. 2913/92 12 straipsnio 6 dalį.
3 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. liepos 28 d.